Νίκο Χούλκενμπεργκ

Ο Νίκο Χούλκενμπεργκ (γερμανικά: Nicolas «Nico» Hülkenberg, γενν. Έμεριχ Αμ Ράιν της Βόρειας Ρηνανίας-Βεστφαλίας στις 19 Αυγούστου 1987) είναι Γερμανός οδηγός της Φόρμουλα 1. Συμμετέχει στο παγκόσμιο πρωτάθλημα της F1 από το 2010, ως οδηγός των ομάδων: Williams, Force India, Renault, Aston Martin, Haas και Sauber. Έχει υπάρξει και αναπληρωματικός οδηγός, κυρίως στην ομάδα της Mercedes-Petronas-AMG.

Πρώτα χρόνια
Ο Χούλκενμπεργκ γεννήθηκε στο Έμμεριχ αμ Ράιν της Βόρειας Ρηνανίας-Βεστφαλίας. Πρωτοεμφανίστηκε το 2010 με τη Γουίλιαμς, το 2011 δεν συμμετείχε στο Πρωτάθλημα ως οδηγός, ήταν όμως αναπληρωματικός οδηγός και δοκιμαστής στη Σαχάρα Φορς Ίντια. Το 2012 παρέμεινε στην ίδια ομάδα και προήχθη σε κανονικό οδηγό αγώνων και το 2013 βρίσκεται στη BMW Sauber F1 Team. Το 2014 πήγε και πάλι στη Φορς Ίντια όπου παρέμεινε μέχρι και το 2016.

Μεταγραφή στη Renault F1
Την Παρασκευή 14 Οκτωβρίου του 2016 ο ιδιοκτήτης της Σαχάρα Φορς Ίντια Βιτζάι Μαλία ενημέρωσε τον Χούλκενμπεργκ για τη λύση του συμβολαίου του με την ομάδα. Ο Χούλκενμπεργκ υπέγραψε νέο συμβόλαιο με τη Renault Sport το 2017 στην οποία παρέμεινε μέχρι το 2019.
Το ατύχημα το οποίο προκάλεσε ο Χούλκενμπεργκ στην εκκίνηση του Βελγικού Γκραν Πρι του 2018
Στην εκκίνηση του Βελγικού Γκραν Πρι του 2018, ο Χούλκενμπεργκ χτύπησε από πίσω τον Ισπανό οδηγό της Μακλάρεν Φερνάντο Αλόνσο. Το μονοθέσιο του Ισπανού σηκώθηκε στον αέρα, πέρασε επάνω απο αυτό της Alfa Romeo-Sauber το οποίο οδηγούσε ο Μονεγάσκος Σαρλ Λεκλέρ και τα ελαστικά του άφησαν αποτυπώματα επάνω στο Halo. Το αποτέλεσμα ήταν να εγκαταλείψουν και οι τρεις οδηγοί. Ο Αλόνσο στις δηλώσεις του ανέφερε, μεταξύ άλλων, τα ακόλουθα: "Δεν μπορώ να καταλάβω πώς είναι δυνατόν να χάνει τα φρένα ένας οδηγός ο οποίος συμμετέχει στη Φόρμουλα 1;" Οι αγωνοδίκες έκριναν ένοχο το Χούλκενμπεργκ και τον τιμώρησαν με ποινή 10 θέσεων στο επόμενο Γκραν Πρι στη Μόντσα της Ιταλίας. Ήταν η πρώτη φορά που το Halo έσωσε τη ζωή ενός οδηγού και το είδαμε ζωντανά.

Αποχώρηση του Χούλκενμπεργκ από τη Renault και ένταξη στη Racing Point ως αναπληρωματικός οδηγός και δοκιμαστής
Στις 19 Δεκεμβρίου του 2019 το Διοικητικό Συμβούλιο της Renault Sports αποφάσισε να λυθεί το συμβόλαιο του Χούλκενμπεργκ. Από το 2020 συνέχισε την καριέρα του με τη Racing Point και στις 23 Δεκεμβρίου υπέγραψε νέο συμβόλαιο στο οποίο μπήκε ο όρος ότι δεν θα είχε θέση επίσημου οδηγού αγώνων αλλά αναπληρωματικού οδηγού και δοκιμαστή. 

Στο Πρωτάθλημα του 2021 πήρε μέρος ως αναπληρωματικός στο Γκραν Πρι Μεγάλης Βρετανίας, της 70ής Επετείου, ως αντικαταστάτης του Μεξικανού Σέρχιο Πέρες ο οποίος είχε βρεθεί θετικός στον COVID-19. Επίσης, αντικατέστησε στο Γκραν Πρι του Άιφελ τον Καναδό Λανς Στρολ για τον ίδιο λόγο. Όταν στις αρχές του 2021 η Racing Point μετονομάστηκε σε Aston Martin, ο Χούλκενμπεργκ παρέμεινε στην ομάδα με τον ίδιο ρόλο. 

Την επόμενη χρονιά (2022) πήρε μέρος στα Γκραν Πρι του Μπαχρέιν και της Σαουδικής Αραβίας, τα οποία ήταν τα 2 πρώτα, ως αντικαταστάτης του συμπατριώτη του Σεμπάστιαν Φέτελ ο οποίος -επίσης- είχε βρεθεί θετικός στον COVID-19. Τη θέση του Χούλκενμπεργκ στο μονοθέσιο της Renault πήρε ο Γάλλος Εστεμπάν Οκόν.

Τις χρονιές 2023 και 2024 ήταν πρώτος οδηγός για την ομάδα της Haas. Το 2025 μετακινήθηκε στην Kick Sauber και κατέκτησε το πρώτο βάθρο της καριέρας του στο Γκραν Πρι του Σίλβερστοουν, καταλαμβάνοντας την τρίτη θέση.

 Παραπομπές 

 Εξωτερικοί σύνδεσμοι 


Κατηγορία:Γερμανοί οδηγοί Φόρμουλα 1